《东夷》
明代·徐孚远

东夷仍小丑，南仲已专征。部落哀刘石，崩奔怯楚荆。

况闻蒙面众，皆有反戈情。一举清江汉，河难靖九京。

作者简介：（1599—1665）明松江府华亭人，字闇公。崇祯十五年举人。与同邑陈子龙、夏允彝等结几社相砥砺为名节。曾荐东阳许都义勇可用，而大吏指都为贼，竟杀之。弘光时以马、阮乱政不出。南都亡，起义兵抗清。松江破，周旋海上诸义旅间，鲁监国任为左副都御史。郑成功每有大事，咨而后行。后死于台湾。